paragraph_text: Promjena stanja plina koja se zbiva uz stalan obujam naziva se izohorna promjena stanja. Mjerenjima je ustanovljeno da se tlak plina kod stalnog obujma povišenjem temperature za 1 °C povisi uvijek za 1/273,15 dio onog tlaka koji je plin imao kod 0 °C. Taj se broj označuje s β i zove se termički ili toplinski koeficijent tlaka plina. Taj termički ili toplinski koeficijent tlaka plina jednak je kubnom koeficijentu rastezanja plina. Tlakovi neke količine plina kod stalnog obujma odnose se kao njihove apsolutne temperature.<ref> Velimir Kruz: "Tehnička fizika za tehničke škole", "Školska knjiga" Zagreb, 1969.